HMPRO มองกำไร 3Q/58 เพิ่มขึ้นราคาหุ้นยังLaggard แนะลงทุนยาว
HMPRO ยังคงคำแนะนำ "ทยอยซื้อลงทุน" โดยประเมินว่าทิศทางการขยายตัวของกำไรรายไตรมาสจะค่อยๆเร่งตัวดีขึ้น คาดไตรมาส 3/58 เพิ่มขึ้น +5% เทียบช่วงเดียวกันของปีก่อนเป็น 808 ล้านบาท ราคาหุ้นที่ยัง Laggard โดยซื้อขายบน PER ปี 15F/16F ที่ 27 เท่าและ 22.5 เท่า ต่ำกว่าค่าเฉลี่ยกลุ่มที่ 28 เท่าและ 24 เท่า จึงถือเป็นอีกหนึ่งตัวเลือกสำหรับการลงทุนระยะยาว
12 ต.ค. 2558

บล.โนมูระ พัฒนสิน ระบุในบทวิเคราะห์ (12 ต.ค.) ว่า บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ยังคงคำแนะนำ “ทยอยซื้อลงทุน” โดยประเมินว่าทิศทางการขยายตัวของกำไรรายไตรมาสจะค่อยๆเร่งตัวดีขึ้น คาดไตรมาส 3/58 เพิ่มขึ้น +5% เทียบช่วงเดียวกันของปีก่อนเป็น 808 ล้านบาท ตามผลการดำเนินงานของร้านเมก้า โฮมที่จะเริ่มมีกำไรเป็นครั้งแรก แม้ธุรกิจร้านโฮมโปรจะถูกกดดันจาก SSSG ที่ชะลอตัว -2.5% (vs ไตรมาส 3/57 ที่ +4.8%, ไตรมาส 2/58 ที่ -0.3%) และเป็นหนึ่งสาเหตุร่วมกับมุมมองต่อการขยายสาขาปี 16-17F ที่ conservative ขึ้น ทำให้เราปรับลดประมาณการกำไรปี 58-60 ลงเล็กน้อย -2%ต่อปี
อย่างไรก็ตามด้วยแนวโน้มผลประกอบการปี 59 ที่จะกลับมาฟื้นตัวกว่า +19%เทียบช่วงเดียวกันของปีก่อนตามผลบวกของธุรกิจร้านเมก้า โฮมที่จะสร้างกำไรเต็มปีและการฟื้นตัวของ SSSG ของร้านโฮมโปรหลังผลกระทบจากการเกิด cannibalization จะทยอยสิ้นสุดลงในปลายปีนี้ ท่ามกลางโมเมนตัมกำไรไตรมาส 4/58 ที่จะเป็นจุดสูงสุดของปีตามการรับรู้รายได้สนับสนุนการขายประจำปี ราคาหุ้นที่ยัง Laggard โดยซื้อขายบน PER ปี 15F/16F ที่ 27 เท่าและ 22.5 เท่า ต่ำกว่าค่าเฉลี่ยกลุ่มที่ 28 เท่าและ 24 เท่า จึงถือเป็นอีกหนึ่งตัวเลือกสำหรับการลงทุนระยะยาว